Bae Penrhyn - Wicipedia

# Bae Penrhyn

### Oddi ar Wicipedia

Eglwys Dewi Sant, Bae Penrhyn

Pentref neu dref fechan ym mwrdeisdref sirol Conwy yw Bae Penrhyn (Saesneg: Penrhyn Bay). Saif ar yr arfordir gerllaw Rhiwledyn, rhwng Llandudno a Llandrillo-yn-Rhos. Mae'n rhan o gymuned Llandudno a phlwyf Llanrhos.

Yr adeilad hynaf yma yw Hen Neuadd Penrhyn, catref teulu Pugh. Roedd y teulu yma yn reciwsantiaid Catholig yn niwedd y 16eg ganrif. Ar 14 Ebrill 1587, cafwyd hyd i wasg gudd ar gyfer llenyddiaeth Gatholig mewn ogof ar Riwledyn, a gafodd ei defnyddio gan Robert Pugh o'r Penrhyn a'i gaplan y Tad William Davies i argraffu Y Drych Cristianogawl (gan Robert Gwyn neu Gruffydd Robert), y llyfr cyntaf i gael ei gyhoeddi yng Nghymru. Llochesant yno i geisio dianc yr erledigaeth ar Gatholigion a gychwynwyd gan Elisabeth I o Loegr ym Mai 1586. Ceir adfeilion capel canoloesol cysegredig i'r 'Forwyn Fair o'r Penrhyn', wrth lethrau isaf Rhiwledyn ger Hen Neuadd Penrhyn; rhoddwyd y gorau i'w ddefnyddio ym 1930.

Ceir yma eglwys, tafarn, llyfrgell a nifer o siopau. Tyfodd Bae Penrhyn yn sylweddol yn ystod yr 20fed ganrif, pan ddaeth yn faesdref i Landudno.

## [golygu] Gweler hefyd

- Hen Neuadd Penrhyn

Categori: Pentrefi Conwy

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English